Diari Oficial de la Generalitat Valenciana


Sumari del DOGV 7682, del 21-12-2015 (2015/10172)

DECRET 237/2015, de 18 de desembre, del Consell, pel qual es modifica la inscripció de la forest número 166 del Catàleg de Forests de Domini Públic i d'Utilitat Pública de la Província de València, denominada Muela de Chulilla, situada en el terme municipal de Chulilla i propietat de l'ajuntament.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7682

Data del DOGV
:   21-12-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/10230


Data del document
:   18-12-2015

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Decret

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * Chulilla
    * muntanya

DECRET 237/2015, de 18 de desembre, del Consell, pel qual es modifica la inscripció de la forest número 166 del Catàleg de Forests de Domini Públic i d'Utilitat Pública de la Província de València, denominada Muela de Chulilla, situada en el terme municipal de Chulilla i propietat de l'ajuntament. [2015/10787]  
De conformitat amb el que disposen els articles 16 i 18 de la Llei 43/2003, de 21 de novembre, de Forest, i en els articles 11, 13 i 26 del Reglament de la Llei Forestal de la Comunitat Valenciana, aprovat pel Decret 98/1995, de 16 de maig, del Consell, relatius a la inclusió de terrenys forestals en el Catàleg de Forests de Domini Públic i d'Utilitat Pública i els efectes jurídics, la Conselleria d'Agricultura, Medi Ambient, Canvi Climàtic i Desenvolupament Rural ha instruït el corresponent expedient de modificació de la inscripció de la forest núm. 166, denominada Muela de Chulilla, situada en el terme municipal de Chulilla i propietat de l'ajuntament, en el Catàleg de Forests de Domini Públic i d'Utilitat Pública de la Província de València, a fi d'ajustar les seues cabudes, i que la resta de característiques romanguen inalterades, per la qual cosa cal dictar el corresponent decret.  
  
En virtut d'això, a proposta de la consellera d'Agricultura, Medi Ambient, Canvi Climàtic i Desenvolupament Rural i amb la deliberació prèvia del Consell, en la reunió del dia 18 de desembre de 2015,  
  
  
DECRETE  
  
Primer  
Modificació de la inscripció de la forest núm. 166 del Catàleg de Forests de Domini Públic i d'Utilitat Pública de la Província de València  
  
Es modifica la inscripció en el Catàleg de Forests de Domini Públic i d'Utilitat Pública de la Província de València de la forest núm. 166, denominada Muela de Chulilla, sítia en el terme municipal de Chulilla i propietat de l'ajuntament, que queda amb la següent inscripció, i que la resta de característiques romanguen inalterades:  
  
  
1. Número d'UP: 166.  
2. Denominació: Muela de Chulilla.  
3. Pertinença: Ajuntament de Chulilla.  
4. Superfície pública: 216,2556 hectàrees.  
5. Superfície enclavada: 25,3808 hectàrees.  
6. Superfície total: 241,6364 hectàrees.  
7. Límits:  
a) Nord: propietats particulars.  
b) Est: propietats particulars.  
c) Sud: sòl urbanitzable i nucli urbà de Chulilla.  
d) Oest: nucli urbà de Chulilla i CV 394.  
  
Segon. Efectes  
El present decret tindrà efectes des de l'endemà de la publicació en el Diari Oficial de la Comunitat Valenciana.  
  
Tercer. Recursos  
Contra el present decret, les persones interessades podran interposar recurs contenciós administratiu en el termini de dos mesos comptats a partir de l'endemà de la publicació en el Diari Oficial de la Comunitat Valenciana d'aquest decret, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposa l'article 10 i concordants de la Llei 29/1998, de 13 de juliol, reguladora de la jurisdicció contenciosa administrativa.  
  
Tot això sense perjudici de la interposició del recurs potestatiu de reposició davant del Consell, en el termini d'un mes des de l'endemà de la publicació en el Diari Oficial de la Comunitat Valenciana, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 18 de desembre de 2015  
  
El president de la Generalitat,  
XIMO PUIG I FERRER.  
  
La consellera d'Agricultura, Medi Ambient,  
Canvi Climàtic i Desenvolupament Rural,  
ELENA CEBRIÁN CALVO.